

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 11.augustā Nr.**408**  (prot.Nr.**17**, **10**.§)

**Par līdzfinansējuma piešķiršanu no budžeta programmas**

**„Sabiedrisko organizāciju atbalsta fonds”**

Pamatojoties uz likuma „Par pašvaldībām” 15.panta pirmās daļas 6.punktu, Daugavpils pilsētas domes (turpmāk - Dome) 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 11.punktu, Domes 2016.gada 28.janvāra noteikumu Nr.1 “Sabiedrisko organizāciju atbalsta fonda noteikumi”, kas apstiprināti ar Domes 2016.gada 28.janvāra lēmumu Nr.20, 11., 24., 25. un 26.punktu, ņemot vērā biedrības ”Daugavpils pilsētas pensionāru apvienība” 2016.gada 26.jūlija pieteikumu, Daugavpils pilsētas domes Sociālo jautājumu komitejas 2016.gada 4.augusta sēdes protokolu Nr.11, Daugavpils pilsētas domes Finanšu komitejas 2016.gada 4.augusta sēdes protokolu Nr.20, atklāti balsojot: PAR – 13 (V.Borisjonoks, J.Dukšinskis, P.Dzalbe, A.Gržibovskis, N.Ignatjevs, R.Joksts, N.Petrova, J.Lāčplēsis, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Piešķirt no Daugavpils pilsētas pamatbudžeta programmas „**Sabiedrisko organizāciju atbalsta fonds”** līdzfinansējumu biedrībai ”Daugavpils pilsētas pensionāru apvienība” (reģ.Nr.40008096128) **169.97** *euro* apmērā (simts sešdesmit deviņi *euro un 97 centi)* dalības braucienam sadarbības veicināšanai ar Kārsavas novadā dzīvojošiem senioriem un Ludzas novadā dzīvojošiem senioriem, kas aktīvi darbojas Ludzas novada pašvaldības Ludzas tautas nama amatieru kolektīvos .

2. Daugavpils pilsētas domes Centralizētajai grāmatvedībai līdzfinansējumu pārskaitīt biedrībai.

Domes priekšsēdētājs *(personiskais paraksts)*  J.Lāčplēsis